Notat 

Til		
Prorektor Anne-Brit Kolstø
Studiedekan Trygve Wyller, TF
Studiedekan Mads H. Andenæs, JF
Studiedekan Per A. Brodal, Med.fak. 
Studiedekan Tor Egil Førland, HF
Studiedekan Nils D. Christophersen, MN
Studiedekan Arild Stenvik, OD (vara for Brodal)
Dekan Asbjørn Rødseth, SV
Studiedekan Frøydis Hertzberg, UV
Professor Gunnar Handal, Fagområdet for universitetspedagogikk
Professor Kirsten Hofgaard Lycke, FUP (vara for Handal)*
Faglig leder Beatrice Halsaa, SKK
Senterleder Bente Herstad, SUM (vara for Halsaa)
Magnus Worren, Studentparlamentet
Thomas Skilnand, Studetparlamentet (vara for Worren)
Ingrid Stranger-Thorsen, Studentparlamentet
Sven Tore Relling, Studentparlamentet (vara for Stranger-Thorsen)
Anette Wilberg, Studentparlamentet
Trond Yngve Larsen, Studentparlamentet (vara for Wilberg)
Biblioteksdirektør Jan Erik Røed, UB (observatør)
Overbibliotekar Anne-Mette Vibe, (vara for Røed)

Fra: Avd.dir. Toril Johansson, SFA 
Seniorrådgiver Kirsti Harg, tlf. 22 85 57 90, kirsti.harg@admin.uio.no
Kopi:  
Seksjonssjef Hanne Krogh, SSA, seksjonssjef Helene Ullerø, SIP, seksjonssjef Wenche Hakestad Hansen, SLS, seksjonssjef Berit Johnsen, UNIVETT, fakultetenes studieadministrasjon	

INNKALLING TIL 5.  MØTE I UNIVERSTETSSTYRETS STUDIEKOMITE FREDAG 19. SEPTEMBER  2003 KL 12 15 -15  I STORT MØTEROM I ADM.BYGN., 10. ET.

0	Godkjenning av dagsorden. Referat fra universitetsstyrets behandling av studiesaker 9.9.03. Protokoll fra forrige møte, se http://www.admin.uio.no/sfa/sfa/studiekom/ 

1.5-03	Rangering av søknader til Sentralorganet for fleksibel læring i høgre utdanning (SOFF) fra UiO for 2004
	J.nr. 03/ 5295
	I brev av 15.05.03 har SOFF utlyst midler til prosjekter innen fjernundervisning og fleksible studietilbud for 2004. Det er kommet 5 søknader. Søknadene og universitetsdirektørens notat av 12.9.03 følger vedlagt.
	Forslag til vedtak: Studiekomiteen anbefaler universitetsledelsen å gi sin tilslutning til følgende rangering av søknadene fra Universitetet i Oslo til SOFF:
1.	Institutt for sosiologi og samfunnsgeografi, Det samfunnsvitenskapelige fakultet
2.	Institutt for kulturstudier, Det historisk-filosofiske fakultet
3.	Senter for utvikling og miljø (SUM)
4.	Institutt for spesialpedagogikk, Det utdanningsvitenskapelige fakultet
5.	Institutt for medier og kommunikasjon, Det historisk-filosofiske fakultet

2.5-03 Universell tilrettelegging av fleksible studietilbud i høgre utdanning – utlysing av midler for 2003
	J.nr. 02/4703
I tillegg til ordinær prosjektmidler utlyser SOFF ved e-post 4. september/brev av 29.8.03 midler til fagmiljø for tilrettelegging av ordinære studier som inkluderer personer med ulike brukerbehov. Søknadsfristen er 1. oktober. Fakultetene er bedt om å innlevere sine forslag innen 24. september.
	Forslag til vedtak: Studiedekanene anmodes om å bidra til at fagmiljøene sender søknader.

3.5-03 Opprettelse av 5-årig studieprogram i rettsvitenskap
	J.nr. 02/10110
Det juridiske fakultet fikk utsettelse med innføring av kvalitetsreformen fordi fakultetet først nylig hadde fullimplementert studieordningen av 1996 (Reform’96). Fakultetet har likevel valgt å innføre ny studieordning høsten 2004. Basert på fakultetets arbeid i ”5-årskomiteen” og fakultetets behandling av denne, fremmer universitetsdirektøren i notat av 9.9.03 forslag om ny studieordning for rettsstudiet som en 5-årig mastergrad i rettsvitenskap til erstatning for graden cand.jur. (6 års normert studietid). Cand. jur.-graden tildeles siste gang vårsemesteret 2007.
	Forslag til vedtak: Studiekomiteen anbefaler universitetsledelsen å godkjenne studieplanen for mastergraden i rettsvitenskap i samsvar med det fremlagte forslag. Likeledes godkjennes de foreslåtte overgangsordninger for studenter som har påbegynt studiet etter studieordningen av 1996. Studiet forutsettes finansiert innenfor fakultetets ramme.

4.5-03 Innføring av kvalitetssystem for utdanningsvirksomheten ved UiO
	J.nr. 02/8190
På basis av rektorutvalgets anbefalinger (innstilling utsendt til forrige møte) og høringsuttalelsene (vedlagt) legges det opp til en gjennomgang av studiekomiteens og fakultetenes oppgaver med systemutviklingen. Studiekomiteen bes ta stilling til hvilke oppgaver som skal prioriteres i høst og hvordan komiteens eget arbeid skal organiseres. Vedlagt følger notat av 12.09.03 med gjennomgang av oppgaver.
Forslag til vedtak: Arbeidet høsten 2003 legges opp etter de føringer som det ble enighet om i studiekomiteens møte.

5.5-03 Innspill til innledende diskusjon om krav til studentenes tilstedeværelse ved ulike undervisnings- og læringsformer.
	Vedlagt følger et notat som utgangspunkt for en diskusjon om når vi kan kreve obligatorisk deltakelse fra studentene. Notatet er ikke ment som utgangspunkt for å fastsette regler, men for å avklare begrepsbruk og tar utgangspunkt i den redegjørelsen om erfaringer fra semesterstart i år som fant sted i møtet 29.8.03. For dem som ønsker å gå nærmere inn på forhold knyttet til ulike undervisnings- og vurderingsformer vises det til hjemmesiden til Fagområdet for universitetspedagogikk: http://www.pfi.uio.no/uniped/utiverden.html  se denne blant annet om gruppeundervisning og om mappevurdering.
	Forslag til vedtak: Notatet utvikles videre på grunnlag av diskusjonen i møtet.

6.5-03 Innføringen av nytt karaktersystem
	J.nr. 01/9188
	Universitetsstyret har bedt om en redegjørelse for arbeidet med innføringen av nytt karaktersystem ved fakultetene. Det har pågått et arbeid i regi av de nasjonale fakultetsmøtene etter oppdrag fra Universitets- og høgskolerådet (http://www.uhr.no/utvalg/studie/nasjonalkarakterskala.htm).  Det vises også  til vedlagte notat av 7.1.02 fra studiedirektørene ved de 4 universitetene som ble sendt til våre fakulteter 28.1.02. Til orientering vedlegges Tom Lindstrøms notat til nasjonalt fakultetsmøte for MN av 19.11.2002. og Nils Christophersens notat av 29.8.2003. Fakultetsrepresentantene bes om å redegjøre for arbeidet ved det enkelte fakultet, herunder særlig arbeidet med informasjon/opplæring for den enkelte lærer og eventuelle eksterne sensorer.
	Forslag til vedtak: Tatt til etterretning. Studiekomiteen gir rapport til universitetsledelsen på bakgrunn av redegjørelsen.

7.5-03	Eventuelt

Toril Johansson
avdelingsdirektør
					Kirsti Harg
					seniorrådgiver
					Sekretær@